Santa Catarina (savezna država)
Santa Catarina je jedna od 26 saveznih država Brazila, locirana unutar južne regije. Prostire se na površini od 95.346 km2 a prema podacima iz 2012. godine u ovoj provinciji je živjelo 6.634.250 stanovnika. Gustina naseljenosti iznosi 70 stanovnika/km2. 20. je savezna brazilska država po veličini i 11. po broju stanovnika. Glavni grad države je Florianópolis, koji leži na ostrvu Santa Catarina dok je najveći grad države Joinville. Prema ekonomskim pokazateljima za period između 2002. i 2008. godine, Santa Catarina je država s najvišim životnim standardom u zemlji.